**OBRAZLOŽENJE**

**I. OSNOVA ZA DONOŠENJE ODLUKE**

Zakonska osnova za donošenje ove Odluke nalazi se u odredbi članka 20. Zakona o predškolskom odgoju i obrazovanju koja propisuje da način ostvarivanja prednosti pri upisu djece u dječji vrtić utvrđuje osnivač dječjeg vrtića svojim aktom.

Statutarna osnova za donošenje Odluke nalazi se u članku 38. Statuta koja propisuje ovlasti Gradskog vijeća.

**II. OCJENA STANJA I OSNOVNA PITANJA KOJA SE TREBAJU**

**UREDITI ODLUKOM TE POSLJEDICE KOJE CE DONOŠENJEM ODLUKE PROISTECI**

 Ovom Odlukom uređuje se način ostvarivanja prednosti pri upisu djece u Dječji vrtić Hlojkica te red prvenstva kojim se ostvaruje prednost pri upisu.

 **Osnovna pitanja koja se predlažu urediti ovom Odlukom su:**

* Definiranje postupka za ostvarivanje prednosti pri upisu utvrđenim redom prvenstva te popunjavanje slobodnih mjesta.

 **Posljedice koje će proisteci donošenjem ove Odluke su sljedeće:**

* Legitimnost i transparentnost ostvarivanja prednosti pri upisu.

**III. OCJENA POTREBNIH SREDSTAVA ZA PROVEDBU ODLUKE**

Donošenje ove Odluke ne iziskuje osiguranje financijskih sredstava.

**IV. PRIJEDLOG ODLUKE S OBRAZLOŽENJEM**

Uz prijedlog za donošenje ove Odluke dostavlja se tekst iste.

Ujedno se napominje da se ova Odluka donosi na Gradskom vijeću relativnom većinom, ako je na sjednici nazočna većina članova.

Obrazloženje trajanja savjetovanja sa zainteresiranom javnosti: Upravno vijeće u novom sazivu svoj mandat započelo je 8. siječnja ove godine. S obzirom na obim dokumentacije koju je trebalo donijeti te rješenje Službe prosvjetne inspekcije – Područna jedinica u Rijeci kojim je zabranjen rad petero djelatnika Dječjeg vrtića Hlojkica, a procedura upisa djece mora biti gotova do 1. srpnja 2019. godine, ide se u hitnost postupka te se skraćuje rok savjetovanja sa zainteresiranom javnosti na 12 dana kako bi materijal mogao biti uvršten na dnevni red sjednice Gradskog vijeća koja će se održati dana 18. travnja 2019. godine.